વર્ષ હતું ૧૯૮૯નું, વડોદરામાં નિઝામપુરાની કુમારશાળામાંથી સંગમ ચાર રસ્તે આવેલી લાલબહાદુર શાસ્ત્રી વિદ્યાલયમાં મારું નવું એડમિશન કરાવાયેલું, જૂનમાં શાળા શરૂ થઈ અને તરત જાહેરાત થઈ વક્રતૃત્વ સ્પર્ધાની, વિષય હતો ‘ગુરુનું આપણા જીવનમાં મહત્વ..’ વર્ષો સુધી વક્રતૃત્વ સ્પર્ધાઓમાં મારો આત્મવિશ્વાસ સોળે કળાએ ખીલી ઉઠતો એની શરૂઆત આ સ્પર્ધાએ કરી આપી હતી. આજે શાળા સમયના કેટલાક એવા ગુરુજનોનું સ્મરણ કરી રહ્યો છું જેમને મળ્યે વર્ષો થઈ ગયા છે, પણ તેમનું સ્મરણ આજે જ મળ્યો હોઉં એટલું તાજુ છે.